དེ་ནས་བུད་མེད་ལྷན་ཚོགས་ཀྱི་ཚོགས་གཙོ་སྒྲོལ་མ་དབྱངས་ཅན་ལགས་ཀྱིས།བོད་ཀྱི་བུད་མེད་ལྷན་ཚོགས་ཀྱི་ངོས་ནས་བོད་དོན་ཞི་བའི་འཐབ་རྩོད་པ་གླིང་ཚ་ཚེ་བརྟན་རྡོ་རྗེ་ལགས་ནི་བོད་ཀྱི་དཔའ་བོ་ཞིག་ལ་ངོས་འཛིན་བྱེད་ཀྱི་ཡོད་པ་དང་།བོད་པ་སུ་དང་སུ་ཡིན་ཡང་བོད་དོན་འཐབ་རྩོད་ཁྲོད་དཀའ་ངལ་ག་རེ་འཕྲད་པ་ཡིན་ནའང་བོད་ཀྱི་བུད་མེད་ལྷན་ཚོགས་ངོས་ནས་རྒྱབ་སྐྱོར་ཡོད་པ་མ་ཟད།དཔའ་བོ་ཁོང་གི་ཆེད་ནུས་པ་གང་ཡོད་སྤུངས་འདོད་ཡོད་སྐོར་དང་།གླིང་ཚ་ཁོང་སྒང་ཏོག་ནས་བོར་བརླག་བྱུང་མ་ཐག་གནས་ཚུལ་རག་ཐབས་བྱས་ཡོད་ན་ང་ཚོར་ལག་པ་འཇུ་ས་ཕྲན་བུ་ཞིག་ཡོད་སྲིད་ཀྱང་།ད་ལྟ་དུས་ཚོད་ཧ་ཅང་འགོར་དྲགས་སོང་སྐོར་དང་།བོད་མི་རིགས་ཀྱི་ཆེད་དུ་འཐབ་རྩོད་བྱེད་མཁན་ཞིག་ཡིན་ཕྱིན་ཆོལ་ཁ་དང་ཆོས་ལུགས་སོགས་ལ་འབྲེལ་བ་གང་ཡང་མེད་པར་ང་ཚོའི་ངོས་ནས་རྒྱབ་སྐྱོར་བྱ་རྒྱུ་གལ་ཆེན་ཡིན་སྐོར་བརྗོད་སོང་།